Fid-dawl tal-inċident li seħħ il-bieraħ f’Għawdex, fejn żewġ membri tal-Korp tal-Pulizija  sfaw midruba, l-Assoċjazzjoni tal-Pulizija (M.PA.) innotat li dawn il-każi żdiedu konsiderevolment. L-M.P.A. qed titlob li jiħraxu l-pieni mogħtija biex jirriflettu l-gravità l-każ. Dan fid-dawl li m’hemm ebda polza ta’ assikurazzjoni sabiex tagħmel tajjeb għad-danni li l-membri tal-Korp tal-Pulizija jsofru. L-M.P.A. qed tħeġġeġ lill-awtoritajiet kompetenti sabiex immedjatament jitteħdu l-passi neċessarji sabiex il-pieni jiswew ta’ deterrent.